**Συζητάμε & συνδιαλεγόμαστε με την κοινωνία των πολιτών στην πορεία προς το 3ο συνέδριο**

Α. Ο ΣΥΡΙΖΑ ΠΣ ως πολιτική οντότητα μετράει πάνω από 15 χρόνια παρουσίας και λειτουργίας σε μια εξελικτική σύνθετη πολιτική διαδικασία. Από την ίδρυση και την συγκρότηση του μέχρι σήμερα συνεχίζει να λειτουργεί ως υβριδικό ενιαίο κόμμα - <<πολιτική συμμαχία>> ρευμάτων:

* της ριζοσπαστικός αριστεράς
* της κεντροαριστεράς
* του ευρωκομουνιστικού ρεύματος
* της αριστερής σοσιαλδημοκρατίας
* της οικολογίας &
* ανένταχτων πολιτών

Μέσα από μια διαδικασία πολιτικών συνθέσεων, διαφωνιών , συγκρούσεων , αποχωρήσεων αλλά και πρόσθεσης νέων δυνάμεων , μια διαδικασία τελικά σύνθεσης , διεύρυνσης και πολιτικής ενότητας για όσους εκ των πολιτών έχουν επιλέξει σήμερα τον ΣΥΡΙΖΑ ΠΡΟΟΔΕΥΤΙΚΗ ΣΥΜΜΑΧΙΑ ως πολιτικό υποκείμενο.

Από το ΣΥΡΙΖΑ των συνιστωσών, στην αφετηριακή του μορφή ,ενός μικρού κόμματος της αριστεράς σε ποσοστά εξελίχτηκε και προέκυψε ο νέος ΣΥΡΙΖΑ ,ο οποίος γιγαντώθηκε σε σύντομο πολιτικό χρόνο , σε συνθήκες κρίσης , μνημονίων ,κοινωνικών εντάσεων και συγκρούσεων και κλήθηκε δύο φορές με εκλογές το 2015 από τον ελληνικό λαό στην διακυβέρνηση της χώρας για να τον υπηρετήσει σε δύσκολα πολιτικά και κοινωνικά συνθήκες χωρίς ταυτόχρονα να προλάβει να ενηλικιωθεί και να αποκτήσει αντίστοιχη επαρκή οργανωτική συγκρότηση.

 Αυτό έχει ως αποτέλεσμα:

1. Η επιρροή των δυνάμεων του ΣΎΡΙΖΑ ΠΣ που στηρίζει τόσο στο οργανωμένο συνδικαλιστικό κίνημα ,στην τοπική αυτοδιοίκηση , σε επιμελητήρια όσο και στην νεολαία να κυμαίνεται σε χαμηλότερα ποσοστά από την πολιτική του επιρροή. Ο <<κοινωνικός σύριζα>> τόσο του 36% το 2015 όσο και του 32% το 2019 όπως προκύπτει από το αποτέλεσμα δεν εντάσσεται δεν <<στρατεύεται>> και κατ επέκταση δεν εκφράζεται στα συνδικαλιστικά μας σχήματα –ψηφοδέλτια & στις αυτοδιοικητικές μας παρεμβάσεις.
2. Το ερώτημα είναι γιατί ο ΣΥΡΙΖΑ ΠΣ δεν έχει μεγεθύνει αντίστοιχα με το πολιτικό του ποσοστό τις δυνάμεις οι οποίες υποστηρίζει στα ψηφοδέλτια ή στις παρατάξεις στα συνδικάτα , σε συλλόγους , στην τοπική αυτοδιοίκηση ,στην νεολαία(φοιτητικούς συλλόγους ) και στα επιμελητήρια? Είναι μήπως ο γιαλός στραβός ή εμείς δεν αρμενίζουμε σωστά στο τομέα αυτό.
3. Τα προαναφερόμενα θα πρέπει να προβληματίσουν σοβαρά και συνολικά το κόμμα σε όλα τα επίπεδα οργάνωσης του και να ανοίξει διάλογος τόσο στις συνεδριακές διαδικασίες όσο και μετά , για το πώς θα διορθωθεί η αυτή πολιτική αδυναμία να εκφραστεί με επιτυχία και σε αυτούς τους τομείς
4. Επιπρόσθετα σοβαρά πρέπει να μας προβληματίσει : α)Γιατί η Ελληνική κοινωνία ,ο κοινωνικός ΣΥΡΙΖΑ ΠΣ & τα οργανωμένα μας μέλη επιλέγουν να μην συμμετέχουν σε συνδικάτα ή σε συλλόγους ? β) γιατί η ελληνική κοινωνία έχει πολύ χαμηλή συμμετοχή και πύκνωση στο οργανωμένο συνδικαλιστικό κίνημα συγκριτικά με άλλες ευρωπαϊκές κοινωνίες (Βέλγιο , Ιταλία κ.α)?

**Β. Τα πάντα ρει**

Μια εξαιρετική πρόταση σε μία κατάλληλη χρονική στιγμή κατατέθηκε από τον Πρόεδρο του κόμματος δίνοντας ταυτόχρονα προοπτική αναζωογόνησης με την νέα προτεινομένη οργανωτική ανασυγκρότηση του ΣΥΡΙΖΑ ΠΣ στο 3ο συνέδριο. Με άμεσο-δημοκρατικές διαδικασίες & άμεση επικοινωνία ηγεσίας με την οργανωμένη βάση του κόμματος καθώς και η ψηφιακή συγκρότηση του.

Οι προτάσεις για απευθείας εκλογές της ηγεσίας του κόμματος από την βάση , τόσο του προέδρου όσο και της ΚΕ κινούνται σε θετική κατεύθυνση σε διαδικασίες συνολικής άμεσης ανατροφοδότησης του κόμματος (βάση –ηγεσίας) και είναι συγκριτικά σε καλύτερη κατεύθυνση από την προηγούμενη διαδικασία δηλαδή των εκλογών της ηγεσίας του κόμματος από μικρότερο σώμα των συνέδρων . Είναι ένα 1ο αποφασιστικό σημαντικό βήμα καλύτερης όσμωσης με την κοινωνία των πολιτών , εφόσον θα συνοδεύεται με μια διαδικασία έγκρισης σημαντικών αποφάσεων, προτάσεων, δημοψηφισμάτων όχι μόνο από την ΚΕ ή το Πρόεδρο αλλά από την βάση του κόμματος η οποία ως πολιτικό υποκείμενο θα εκτίθεται και θα δρα καθημερινά μέσα στην κοινωνία των πολιτών .

 **Γ. Προτάσεις για προσθήκες στο καταστατικό του κόμματος** :

1. Για να μην επικρατήσουν σε μια πανελλαδική διαδικασία εκλογής μελών της ΚΕ μόνο τα στελέχη του λεγόμενου <<star-system>> έναντι άλλων που δεν τυγχάνουν να έχουν αντίστοιχη προβολή θα μπορούσε να μην ξεπερνά το 20% των μελών της ΚΕ( βουλευτές νυν ή πρώην , Δήμαρχοι , Περιφερειάρχες , Υπουργοί ).
2. Μια αντιστοίχηση εκλεγμένων μελών της ΚΕ ανά νομαρχιακή οργάνωση σε τοπικό & κλαδικό επίπεδο σε συνάρτηση με τον αριθμό των μελών και των ψηφισάντων μπορεί να διασφαλίσει μια δικαιότερη και αποτελεσματικότερη κατανομή και εκπροσώπηση μελών του κόμματος και της κοινωνίας.
3. Τα υπόλοιπα προτεινόμενα όργανα τόσο το Περιφερειακό Συμβούλιο όσο και το Εθνικό Συμβούλιο χωρίς διακριτούς ρόλους εάν επιλεγούν από τις αποφάσεις του συνεδρίου μάλλον θα εμπλέξουν στο δυσμενέστερο & θα ακυρώνουν αποφάσεις άλλων οργάνων όπως είναι οι οργανώσεις μελών , οι νομαρχιακές επιτροπές και η ΚΕ.
4. Το Περιφερειακό Συμβούλιο μπορεί να αποτελέσει ένα χρήσιμο και αποτελεσματικό εργαλείο οργάνωσης των Τμημάτων ,των Θεματικών Ομάδων -Επιτροπών ,Περιφερειακών συνεδρίων με συνεχή επεξεργασία κλαδικών περιφερειακών πολιτικών διότι τα μεγάλα θέματα & ζητήματα υπερβαίνουν την γεωγραφική οργάνωση μιας οργάνωσης μελών και μιας νομαρχιακής.
5. Οι διαδικασίες στο ΣΥΡΙΖΑ πρέπει να είναι με σαφήνεια διατυπωμένες και αποτυπωμένες στο καταστατικό του κόμματος σε σχετικό παράρτημα και να έχουν ισχύ στις οργανώσεις μελών , στις νομαρχιακές επιτροπές στην ΚΕ, στο πολιτικό συμβούλιο στον Πρόεδρο του Κόμματος στα τμήματα –θεματικές ομάδες , στο περιφερειακό και στο εθνικό συμβούλιο για να μειωθούν οι δυσλειτουργίες σε όλα τα επίπεδα.
6. Επιπρόσθετα η υιοθέτηση ενός συνεκτικού κανονισμού σε όλα τα επίπεδα οργάνωσης ,διοίκησης και διεύθυνσης του Κόμματος (αντίστοιχο με αυτό που έχουν σύγχρονοι μεγάλοι οργανισμοί και συνδικάτα ) τόσο στην οργάνωση ,διαδικασία και λήψη των αποφάσεων, στον έλεγχο και στον απολογισμό όσο και στην καθημερινή λειτουργία θα μεγεθύνει την αποτελεσματικότητα του.

Οι καιροί δεν περιμένουν άλλο .

 **Γιάννης Μεταξιώτης - Msc Οικονομολόγος**

**Τηλ. 6946002471**

**Email:** **john.g.metaxiotis@gmail.com**

**Συντονιστής της ΟΜ ΣΥΡΙΖΑ ΠΣ ΝΙΚΑΙΑΣ**

**Μέλος της ΝΟΜΑΡΧΙΑΚΗΣ ΕΠΙΤΡΟΠΗΣ ΠΕΙΡΑΙΑ**

 **Συντονιστής ΘΟ ΣΥΡΙΖΑ ΠΣ LOGISTICS- Συνδυασμένες Μεταφορές**

**Μέλος της Γραμματείας του Τμήματος Μεταφορών & Οδικής Ασφάλειας**